" meisie 1 " deur PIET VAN ROOYEN
Piet van Rooyen meisie 1 Kraaitjie Melaaitjie, my liefste ding, hoe moet ek maak met die tingeling, die boem en dwa en die tromborsklop, hoe moet ek maak met die ligtekop? Kraaitjie Melaaitjie, wat moet ek sê, as die dinge hier teen my hart kom lê, hoe moet ek stertgooi, hoe moet ek draai, as jou hare al voor my oë waai? Carolina Melanie, my keel trek styf en 'n rimpelvel hardloop al oor my lyf, hoe moet ek praat, wat moet ek sê as die swaarheid plat op my tong kom lê?